Jeg vil aldrig nogensinde anbefale Elgiganten, når det handler om opvaskemaskiner.

Jeg bestilte en opvaskemaskine hos Elgiganten i starten af september og endda en der var dyrere, end hvad der var meningen, da det var en bedre kvalitet ifølge jeres medarbejder. Derudover, betaler jeg 700 kr. for levering og montering, da jeg ville sikre mig, at det blev gjort ordentligt.
Jeg nævner her, at der skal være 2 til at løfte den, da jeg før har oplevet, at et familiemedlem blev opfordret til at hjælpe med at løfte (hvilket jo ikke er det man betaler for). Medarbejderen skriver selvfølgelig dette i noterne.

Well… Så er det alle problemerne opstår.

Jeg skal først og fremmest vente 14 dage på levering, hvilket jeg godkendte. Dagen før får jeg en sms om, at leveringen vil ske mellem kl. 12 og 17, så jeg tager selvfølgelig fri fra skole og eksamenslæsning for at modtage den.
Da klokken bliver 16.35 undrer jeg mig over, hvorfor jeg stadig ikke har modtaget et opkald, som der stod i beskeden. Klokken bliver 16.45 før jeg modtager et opkald, hvor montøren undskylder, da de bliver forsinket pga. kø – men derudover, skal de også forbi en anden kunde INDEN mig.
Klokken bliver derfor 17.30 før montørerne dukker op. De har dog ikke travlt og bruger en del tid på at snakke på parkeringspladsen. Da de så endelig kommer op, bruger de 2 timer på at få opvaskemaskinen monteret og i løbet af de 2 timer virker det ikke på noget tidspunkt som om, at de har styr på, hvad de laver. Den ene vælger endda at sige; ”Det ved jeg ikke, hvordan man gør” flere gange.

Da de bliver færdige, er klokken omkring 19.45, men her finder de så ud af, at opvaskemaskinen slet ikke virker, da den ikke tømmes for vand. Jeg vælger at brokke mig, da jeg på intet tidspunkt har fået en beklagelse over forsinkelsen eller det sene tidspunkt. Den ene montør vælger at svare, at de har taget over for chefen og derfor har arbejdet over, hvilket de også var trætte af. Dette ser jeg som noget ekstremt uprofessionelt og upassende svar. Montøren giver mig derefter et valg. De kan enten tage opvaskemaskinen med igen, men så vil jeg ikke få at vide, hvornår jeg kan få en ny, eller de kan lade den defekte stå og så ville jeg modtage en ny senest 4 dage efter, mandag mellem 12-17. Jeg vælger derfor at lade den stå.

Dagen efter tager jeg ud i Elgiganten for at beklage mig over servicen. Jeg får derefter et svar, at afdelingslederen vil kontakte mig. Jeg modtager dog intet opkald og vælger derfor selv at tage kontakt. Her får jeg så at vide, at jeg først får en opvaskemaskine mandag mellem 16 og 21!!! (Jeg er altså stadig i gang med eksamen i denne periode!)

Det bliver mandag og denne gang møder der kun én montør op. Én! Selvom jeg fra start af, havde sagt, at der skulle være to. Montøren beklagede selv, da de normalt altid sender 2 ud, i det område jeg bor i, da det er begrænset med plads i opgang og lejlighed. Han prøvede endda at kontakte hans kollegaer, men der var ingen til rådighed. Han prøvede derfor selv.

Først og fremmest har denne ene montør svært ved at rykke den defekte maskine alene og ender derfor med at skubbe mit linoleumsgulv, så der er buler over alt. Derudover, er den defekte opvaskemaskine jo fyldt med vand, så hele mit køkken bliver oversvømmet, da han flytter den, og jeg må derfor løbe frem og tilbage med håndklæder, svupper osv. – Ikke nok med det, skal den jo også løftes ned af trapperne (stadig med vand i), så jeg blev nødt til at gøre trappen ren efterfølgende.

Montøren får så installeret den nye opvaskemaskine og lader den køre. Efter 1,5 time siger han, at alt er som det skal være, da han kan høre det. Han lover derefter, at jeg vil blive kontaktet ang. gulvet, så det kan blive fikset. Derefter skriver jeg under og han tager afsted. MEN… Da opvaskemaskinen så er kørt færdig, åbner jeg for at tjekke den og næ nej, denne maskine pumper heller ikke vandet ud.

Jeg står derfor med nr. 2 opvaskemaskine, som ikke virker.

Dagen efter modtager jeg stadig intet opkald (ang. mit gulv) og jeg tager derfor ud til Elgiganten igen. Her forklarer jeg hele situationen til afdelingslederen. Han vælger dog at sige, at det ikke længere er deres problem, men at jeg skal kontakte vognmanden. De lægger derfor alt ansvar fra sig. Han kontakter derfor vognmanden, som siger, at jeg vil blive kontaktet inden kl 16.

Da klokken bliver 16 har jeg stadig ikke modtaget noget opkald. Klokken bliver 18 før jeg modtager opkaldet og han har desværre ikke tid til at kigge forbi denne dag (selvfølgelig ikke, når opkaldet skete så sent!), men først dagen efter. Dette bliver jeg selvfølgelig nødt til at godkende. Jeg vælger dog også her, at klage over tidligere hændelser. Han vælger dog at sige, at jeg kun betaler for én montør og at de jo ikke kunne gøre noget ved, at der blev sprøjtet med vand over alt. Han lover derefter at ringe kl. 17 dagen efter, for at komme med et konkret tidspunkt. 

Dagen efter bliver klokken 17.35 før jeg modtager opkaldet og her vil han så kigge forbi klokken 19. Klokken bliver 19.30 før han kommer. Her bruger han ikke længe før han erklærer opvaskemaskine nr. 2 som defekt. Han får dog fikset mit gulv – og denne gang kunne han åbenbart godt tømme opvaskemaskinen for vand, selvom dette ikke var en mulighed ved første defekte maskine.

Han vælger at sige, at jeg vil modtage et opkald fra Elgiganten i morgen og så vil de finde en løsning til mig. Hvilket jeg synes er utroligt, når de jo har lagt alt ansvar fra sig de andre gange.

Så om jeg nogensinde vil modtage et opkald/vare til tiden, få en opvaskemaskine der virker eller have tid til at skrive min eksamen, det må tiden vise. Det er i hvert fald sidste gang, jeg betaler penge for levering og montering hos Elgiganten.